**Lelaki Harapan Dunia** (bahasa Inggeris: ***Men Who Save the World***code: en is deprecated ) merupakan sebuah filem drama komedi Malaysia 2014. Filem ini diterbitkan oleh Sharon Gan dengan sokongan Kementerian Komunikasi dan Multimedia Malaysia, Debin Buah (Malaysia), Hubert Bals Fund (Belanda), Netherlands Film Fund, World Cinema Fund (Jerman), Visions Sud Est (Switzerland), Fondation Groupama Gan pour le Cinéma - Cinefondation (Perancis), Prince Claus (Belanda), Sundance Institute | Mahindra Global Filmmaking Award, Sundance Institute Feature Film Program dan the Doris Duke Foundation (USA). Filem berkisah tentang sebuah kampung yang mana berlaku kekacauan akibat kesalahfahaman penduduk kampung yang menyangka sebuah rumah terbiar yang dalam perancangan dipindahkan dari hutan ke kampung khas buat Pak Awang (Wan Hanafi Su) dihuni oleh "hantu" sedangkan terdapat seorang pendatang asing Afrika yang menghuni secara sembunyi.

Filem ini telah mengungguli Festival Filem Malaysia ke-27 dengan meraih lima anugerah dari dua belas pencalonan, termasuk Filem Terbaik dan Pengarah Terbaik. Filem ini juga berjaya memenangi tiga anugerah dari empat pencalonan di Anugerah Skrin 2015, termasuk Filem dan Pengarah Terbaik. Filem ini merupakan penyertaan Malaysia ketiga yang bertanding untuk Anugerah Akademi bagi Filem Bahasa Asing Terbaik, selepas *Bunohan* (2012) dan *Puteri Gunung Ledang* (2004). Filem ini ditayangkan pada 27 November 2014.

Plot
----

Seorang bekas penyanyi profesional, Pak Awang (Wan Hanafi Su) mahu menghadiahkan sebuah rumah kepada anak perempuannya yang akan berkahwin. Akan tetapi, rumah tersebut terletak jauh di dalam hutan. Menyedari kelemahan tersebut, Pak Awang meminta bantuan seorang konsultan dan ustaz (Jalil Hamid) serta rakannya, Megat (Harun Salim Bachik) untuk mengumpulkan penduduk kampung agar membantunya memindahkan rumah itu ke bandar. Rumah tersebut yang dipanggil "Rumah Amerika" kerana dicat putih seperti White House mempunyai reputasi sebagai sebuah rumah yang dihantui, di mana perkara ini menyebabkan pembantu Pak Awang takut, walaupun mereka dengan berat hati bersetuju untuk tugas memindahkan rumah ini pada siang hari.

Di Kuala Lumpur, seorang pendatang Afrika, Solomon (Khalid Mboyelwa Hussein) telah ditangkap oleh pihak tentera ketika dia menjual tali pinggang dan jam tangan. Setelah diheret ke dalam trak, dia melarikan diri ke dalam hutan di mana dia menjumpai Rumah Amerika tersebut dan berlindung di situ. Wan (Soffi Jikan) ternampak Solomon di dalam rumah dan berfikir dia ternampak orang minyak. Semua orang menjadi yakin bahawa tempat itu dihantui oleh orang minyak dan bomoh (Hishamuddin Rais) menasihati mereka untuk menyerang. Mereka berdandan sebagai wanita untuk menarik orang minyak tersebut, namun tidak berjaya. Hal ini membuatkan penduduk kampung memikirkan orang minyak itu gay, menambahkan lagi semangat penduduk kampung untuk membunuh orang minyak tersebut. 

Pak Awang yang tertekan kerana insiden yang menyelubungi Rumah Amerika itu telah melewatkan pemindahan rumah tersebut, cuba merasuah Wan untuk mengubah kenyataannya mengenai rumah itu.

Pelakon
-------

Wan Hanafi Su berlakon sebagai Pak Awang di dalam filem ini.
* Wan Hanafi Su sebagai Pak Awang
* Harun Salim Bachik sebagai Megat
* Azman Hassan sebagai Khamis
* Azhan Rani sebagai Cina
* Soffi Jikan sebagai Wan
* Jalil Hamid sebagai Tok Bilal
* Khalid Mboyelwa Hussein sebagai Solomon
* Roslan Salleh sebagai Penghulu
* Rykarl Iskandar sebagai Hamka
* Jamal Ahmed sebagai Mat Kacamata
* Muhammad Farhan Bin Mohamad Nizam sebagai Zakari
* Hazeehan Binti Husain sebagai Isteri Penghulu
* Othman Hafsham sebagai Encik Juta Seri
* Bob Idris sebagai Mat Lembu
* Acong Sweetchild sebagai Apam
* Hishamuddin Rais sebagai Tok Bomoh
* Pitt Hanif sebagai Pembantu Tok Bomoh

Penerbitan
----------

Liew mendapat ilham untuk Lelaki Harapan Dunia ketika berada di kediaman pengarah Cannes - Cinéfondation dan mengambil bahagian di 2011  Sundance Screenwriters Lab. Filem ini dirakamkan di Kuala Kangsar, Perak. Lelaki Harapan Dunia sepatutnya menjadi filem pertama Liew tetapi dia akhirnya memilih *Flower in the Pocket*. Kejayaan filem pertama Liew membuka jalan kepada pengarah muda ini untuk menerima geran dari seluruh dunia untuk Lelaki Harapan Dunia.

Keluaran dan sambutan
---------------------

### Tayangan

Tayangan perdana peringkat dunia untuk filem ini dilakukan di Festival Filem Antarabangsa Locarno 2014 pada 6 Ogos 2014. Tayangan perdana Amerika Utara pula dilakukan di Festival Filem Antarabangsa Toronto 2014 pada 4 September 2014. Tayangan perdana di Malaysia pula dilakukan di Golden Screen Cinemas Pavillion pada 24 November 2014 sebelum ke seluruh negara pada 27 November.

### Ulasan

Rata-rata pengkritik memberi ulasan bercampur mengenai filem ini dengan pujian terhadap elemen komedi yang menjadi dan sinematografi yang memukau. Kritikan pula lebih menjurus terhadap isu ketiadaan pelakon wanita, homoseksual dan perkauman yang wujud di dalam filem ini. Kamran Ahmed dari portal hiburan Nextprojection.com dan Shelly Kraicer dari portal perfileman Cinema-scope.com mengulas filem ini sebagai "...filem hantu yang kelakar dengan penceritaan dan sinematografi yang menarik."Jenna Hossack dari portal hiburan dorkshelf.com pula memberi dua patah perkataan untuk menggambarkan filem ini iaitu "Meriah dan kelakar". Shane Scott-Travis dari portal hiburan vivascene.com memberi 4 per 5 bintang untuk filem ini. Muzaffar Mustafa dari Astro Awani pula memuji "...antara filem yang terbaik dari aspek pembikinannya, baik dari segi sinematografi mahu pun pengarahan seni."  Syed Musaddad Syed Mahdi dari Utusan Malaysia turut memuji pengarahan Liew dan sinematografi filem.  Hassan Muthalib dari akhbar yang sama pula mengulas "...satu kesinambungan sejarah awal filem Malaysia..." K.Anand dari portal berita The Malaysian Insider pula menjulang filem ini sebagai "...filem tempatan terbaik tahun ini dan antara filem tempatan terbaik dekad ini."Diyana AR dari portal kehidupan, TheVocket.com pula menyenaraikan filem ini sebagai "9 Filem Terbaik Malaysia 2014". Portal perfileman DramaticDurian.com pula memuji jalan cerita filem ini sebagai "menarik".Portal hiburan Murai.com pula mengulas "Penghuraian (filem ini) secara berlapis-lapis tetapi tidak dinafikan ia juga harus dipuji, walaupun tidak semuanya dikawal sehingga akhir adegan.".

Jay Weissberg dari Variety menyelar filem ini kerana memainkan isu gay dan perkauman. Justin Lowe dari The Hollywood Reporter pula hairan mengapa para pelakon *A-list* Malaysia sanggup berlakon di dalam filem "mengarut" ini. Mark Adams dari Screen Daily mempertikaikan ketiadaan pelakon wanita di dalam filem ini. Nazim Masnawi dari portal berita Malaysiakini pula mengkritik "Liew meniru gaya filem-filem awal Khalid yang jauh lebih baik. Namun itu sahaja berita baik yang dapat saya sampaikan." Aidil Rusli dari The Star pula mengulas filem ini sebagai filem yang penuh dengan potensi yang tidak dapat diterjemahkan dengan betul.Suhaimi Suib dari portal hiburan SkorBintang.com pula tidak akan mencalonkan filem ini sebagai filem terbaik tahun 2014 kerana "tergantung dan belum lengkap". Filem ini mendapat rating 6.7 per 10 di dalam portal perfileman IMDb.

Anugerah dan pencalonan
-----------------------

| Anugerah | Kategori | Penerima | Keputusan |
| --- | --- | --- | --- |
| Festival Filem Antarabangsa Toronto 2014 | Contemporary World Cinema & Grolsch Audience Selection Award | Sharon Gan | Tercalon |
| Festival Filem Antarabangsa Vancouver ke-33 | Dragons & Tigers | Sharon Gan | Tercalon |
| Festival Filem Antarabangsa Busan ke-19 | A Window On Asian Cinema | Sharon Gan | Tercalon |
| Festival Filem Antarabangsa Locarno 2014 | Concorso Cineasti del Presente | Sharon Gan | Tercalon |
| Festival Filem Antarabangsa Singapura ke-25 | Asian Feature Film | Sharon Gan | Tercalon |
| Festival Filem Antarabangsa Nara ke-7 | Main Competition | Sharon Gan | Tercalon |
| Festival Filem Taipei Golden Horse 2014 | Asian Window | Sharon Gan | Tercalon |
| Festival Filem Antarabangsa Kolkata ke-20 | Asian Select (NETPAC Award) | Sharon Gan | Tercalon |
| Festival Filem Antarabangsa Rotterdam 2015 | Bright Future | Sharon Gan | Tercalon |
| Festival Filem Antarabangsa Göteborg 2015l | Den gudomliga komedin | Sharon Gan | Tercalon |
| Festival Filem Malaysia ke-27 | Filem Terbaik | Sharon Gan | Menang |
| Pengarah Terbaik | Liew Seng Tat | Menang |
| Cerita Asal Terbaik | Menang |
| Suntingan Terbaik | Tercalon |
| Lakon Layar Terbaik | Tercalon |
| Pelakon Lelaki Terbaik | Wan Hanafi Su | Tercalon |
| Skor Muzik Asal Terbaik | Imaginax Studio | Tercalon |
| Penataan Bunyi Terbaik | Tercalon |
| Penataan Seni Terbaik | Tunku Mohd Taufek | Menang |
| Busana Terbaik | Tercalon |
| Sinematografi Terbaik | Teoh Gay Hian | Tercalon |
| Pelakon Kanak-kanak Terbaik | Raykarl | Menang |
| Muhammad Farhan | Tercalon |
| Anugerah Majlis Pengkritik Filem Kuala Lumpur 2015 | Filem Terbaik | Sharon Gan | Menang |
| Pengarah Terbaik | Liew Seng Tat | Menang |
| Lakon Layar Terbaik | Menang |
| Sinematografi Terbaik | Teoh Gay Ian | Menang |
| Pelakon Lelaki Terbaik | Wan Hanafi Su | Menang |
| Anugerah Skrin 2015 | Filem Terbaik | Sharon Gan | Menang |
| Pengarah Terbaik | Liew Seng Tat | Menang |
| Lakon Layar Terbaik | Menang |
| Pelakon Lelaki Terbaik | Wan Hanafi Su | Tercalon |
|

Lihat juga
----------

* Senarai penyerahan Malaysia untuk Anugerah Akademi bagi Filem Bahasa Asing Terbaik

Rujukan
-------

1. ↑
2. ↑  "salinan arkib". Diarkibkan daripada yang asal pada 2014-11-29. Dicapai pada 2014-11-15.
3. ↑  Ahmad, Azyyati (26 September 2015). "Filem harapan Malaysia ke Oscar". *Astro Awani*.
4. ↑  "salinan arkib". Diarkibkan daripada yang asal pada 2014-11-29. Dicapai pada 2014-11-15.
5. ↑
6. ↑
7. ↑
8. ↑
9. ↑
10. ↑  "salinan arkib". Diarkibkan daripada yang asal pada 2014-10-01. Dicapai pada 2014-11-14.
11. ↑
12. ↑  "salinan arkib". Diarkibkan daripada yang asal pada 2017-10-26. Dicapai pada 2014-12-05.
13. ↑  "salinan arkib". Diarkibkan daripada yang asal pada 2018-04-13. Dicapai pada 2014-12-17.
14. ↑  "salinan arkib". Diarkibkan daripada yang asal pada 2015-09-30. Dicapai pada 2014-12-17.
15. ↑
16. ↑
17. ↑  "salinan arkib". Diarkibkan daripada yang asal pada 2015-01-11. Dicapai pada 2015-01-11.
18. ↑
19. ↑
20. ↑
21. ↑
22. ↑  "salinan arkib". Diarkibkan daripada yang asal pada 2014-12-04. Dicapai pada 2014-12-05.
23. ↑
24. ↑
25. ↑  "TIFF Adds 'Clouds of Sils Maria' and 'Two Days, One Night,' Reveals 5 More Lineups". *Indiewire* (dalam bahasa Inggeris). Dicapai pada 28 Ogos 2014.
26. ↑
27. ↑
28. ↑  "salinan arkib". Diarkibkan daripada yang asal pada 2015-09-28. Dicapai pada 2014-11-14.
29. ↑  "salinan arkib". Diarkibkan daripada yang asal pada 2014-11-29. Dicapai pada 2014-11-14.
30. ↑
31. ↑  "salinan arkib". Diarkibkan daripada yang asal pada 2014-11-29. Dicapai pada 2014-11-14.
32. ↑
33. ↑
34. ↑  "salinan arkib". Diarkibkan daripada yang asal pada 2014-11-26. Dicapai pada 2014-11-14.
35. ↑
36. ↑  "salinan arkib". Diarkibkan daripada yang asal pada 2014-11-29. Dicapai pada 2014-11-14.
37. ↑
38. ↑
39. ↑
40. ↑  "salinan arkib". Diarkibkan daripada yang asal pada 2014-11-29. Dicapai pada 2014-11-14.
41. ↑
42. ↑
43. ↑  "salinan arkib". Diarkibkan daripada yang asal pada 2015-01-15. Dicapai pada 2015-01-15.
44. ↑
45. ↑  "salinan arkib". Diarkibkan daripada yang asal pada 2015-08-06. Dicapai pada 2015-08-05.
46. ↑  "salinan arkib". Diarkibkan daripada yang asal pada 2015-08-06. Dicapai pada 2015-08-05.
47. ↑  "Lelaki Harapan Dunia dapat pengiktirafan lagi". *Astro Awani*. 6 Oktober 2015.

Pautan luar
-----------

* *Lelaki Harapan Dunia*  di Pangkalan Data Filem Internet (IMDb)

| * l
* b
* s
Filem Terbaik (Festival Filem Malaysia) |
| --- |
| 1980-an | 
*Tiada Esok Bagimu* (1980) ·
*Dia Ibuku* (1981) ·
*Bukit Kepong* (1982) ·
*Ranjau Sepanjang Jalan* (1983) ·
*Matinya Seorang Patriot* (1984) ·
*Tsu Feh Sofiah* (1986) ·
*Rahsia* (1987) ·
*Tiada pencalonan* (1989)
 |
| 1990-an | 
*Hati Bukan Kristal* (1991) ·
*Bintang Malam* & *Selubung* (1992) ·
*Perempuan, Isteri dan...* (1994) ·
*Sayang Salmah* (1995) ·
*Layar Lara* (1997) ·
*Jogho* (1999)
 |
| 2000-an | 
*Leftenan Adnan* (2001) ·
*KL Menjerit* (2002) ·
*Paloh* (2003) ·
*Sepet* (2005) ·
*Gubra* (2006) ·
*Cinta* (2007) ·
*Kala Malam Bulan Mengambang* (2008) ·
*Papadom* (2009)
 |
| 2010-an | 
*Magika* (2010) ·
*Hikayat Merong Mahawangsa* (2011) ·
*Bunohan* (2013) ·
*KIL* (2014) ·
*Lelaki Harapan Dunia* (2015) ·
*Jagat* (2016) ·
*Adiwiraku* (2017) ·
*One Two Jaga* (2019)
 |
| 2020-an | 
*Roh* (2021) ·
*Split Gravy on Rice* (2022) ·
 |